**Zápisnica**

**z 22. mimoriadne zvolaného zasadnutia Obecného zastupiteľstva v Šterusoch,**

**vo volebnom období 2014 – 2018 konaného dňa 07.02.2018**

Prítomní: Podľa prezenčnej listiny – 5 poslancov a 0 občanov obce

**Program**:

1. Otvorenie, organizačné otázky
2. Výberové konanie na zhotovenie zákazky – Geologický prieskum – vodný zdroj Šterusy
3. Záver

**1. Otvorenie, organizačné otázky**

Starostka obce privítala všetkých prítomných a predložila poslancom program zasadnutia.   
K navrhnutému programu poslanci nemali žiadne pripomienky.

Za overovateľov zápisnice starostka obce určila Mariána Lackoviča a Jozefa Srogončíka,  
za zapisovateľku zápisnice určila Evu Vatrtovú.

**2. Výberové konanie na zhotovenie zákazky – Geologický prieskum – vodný zdroj Šterusy**

Poslancom OZ bol doručený záznam z prieskumu trhu, v ktorom boli zosumarizované jednotlivé cenové ponuky. Starostka obce vyhodnotila cenové ponuky na zhotovenie Geologického prieskumu – vodný zdroj Šterusy. Do dnešného dňa Obec Šterusy obdržala cenové ponuky od firmy Hydropol – R. Polák, Bratislava na sumu 7 658,40 € s DPH, EKOSUR, Piešťany v sume 11 100,- € s DPH, HES-COMGEO, Banská Bystrica v sume 14 304,- € s DPH a Cenvis s.r.o., Bratislava v sume 9 162,- € s DPH a druhá ponuka od tejto firmy na sumu 6 372,- € s DPH. Najnižšiu cenovú ponuku zaslala firma Cenvis s.r.o., Bratislava po novele zákona v sume 6 372,- € s DPH. Pracovníci tejto firmy boli aj osobne na obhliadke vodného zdroja a potvrdili, že za túto sumu sú schopní zákazku vyhotoviť. Starostka obce trvala na obhliadke, aby neskôr nedošlo k navyšovaniu ceny zákazky.

Poslanci súhlasili s vyhotovením Geologického prieskumu – vodný zdroj Šterusy firmou Cenvis s.r.o., Bratislava v celkovej sume 6 372,- €.

**3. Záver**

Starostka obce poďakovala všetkým prítomným za účasť a zasadnutie ukončila.

V Šterusoch, dňa 07.02.2018

Zapísala: Eva Vatrtová

Bc. Zdenka Vlkovičová

starostka obce

Overovatelia:

Marián Lackovič .........................................

Jozef Srogončík .........................................